การบินไทย  กลับมาให้บริการเที่ยวบินสู่บาหลี อินโดนีเซีย รองรับนโยบายเปิดประเทศ
บริษัท การบินไทย จำกัด (มหาชน) แจ้งว่า ตั้งแต่วันที่ 1 พฤษภาคม 2565 เป็นต้นมา สายการบินไทย กลับมาให้บริการเส้นทางบินสู่เดนปาซาร์ บาหลี ประเทศอินโดนีเซีย โดยทำการบินเที่ยวบินปฐมฤกษ์ เป็นเที่ยวบินแรกที่เดินทางสู่บาหลี ได้รับความสนใจจากนักท่องเที่ยวเป็นอย่างดี มีทั้งผู้โดยสารที่เดินทางออกจากกรุงเทพฯ  และผู้โดยสารที่เดินทางเชื่อมต่อจากเส้นทางทั้งยุโรปและเอเชีย เพื่อเดินทางต่อไปยังบาหลีการบินไทยให้บริการเส้นทางบิน ไป-กลับ กรุงเทพฯ-เดนปาซาร์ โดยตั้งแต่วันที่ 1 พฤษภาคม – 17 มิถุนายน 2565 ให้บริการทุกวันจันทร์ พฤหัสบดี เสาร์ และอาทิตย์ และตั้งแต่วันที่ 18 มิถุนายน 2565 เป็นต้นไป จะให้บริการทุกวัน เที่ยวบินที่ ทีจี 431 เส้นทาง กรุงเทพฯ - เดนปาซาร์ ออกจากกรุงเทพฯ เวลา 09.35 น. ถึงเดนปาซาร์ เวลา 14.55 น. (เวลาท้องถิ่น)เที่ยวบินที่ ทีจี 432 เส้นทาง เดนปาซาร์ - กรุงเทพฯ ออกจากเดนปาซาร์ เวลา 16.55 น. (เวลาท้องถิ่น) ถึงกรุงเทพฯ เวลา 20.05 น.ผู้โดยสารสามารถดูข้อมูลเพิ่มเติม รายละเอียดตารางบิน พร้อมทั้งสำรองที่นั่งและออกบัตรโดยสารได้ที่เว็บไซต์ thaiairways.com สำนักงานขายการบินไทย และตัวแทนจำหน่ายทั่วประเทศ หรือ THAI Contact Center โทร.0-2356-1111 ตลอด 24 ชั่วโมง